Jose Mourinho jrid jakkwista lil Milan Skriniar Jose Mourinho jrid jieħu rwol ewlieni fit-tentattiv ta' Tottenham Hotspur li jakkwistaw lid-difensur Slovakk ta' Inter, Milan Skriniar. Spurs inżammu fi draw ta' 2-2 minn Newcastle United nhar il-Ħadd wara nofsinhar, riżultat li rrappreżenta daqqa ta' ħarta oħra fit-tentattiv tagħhom biex jikkwalifikaw għaċ-Champions League. Filwaqt li Spurs għandhom ir-raba' l-aħjar rekord difensiv fil-Premier League ta' dan l-istaġun, id-difiża ta' Spurs irċeviet kritika kostanti minn Settembru u l-manager Portugiż irid jirranġa s-sitwazzjoni billi gost oħrajn jakkwista lil Skriniar. Mourinho ilu ammiratur taż-żagħżugħ ta' 26 sena, li bħalissa qed jilgħab fiċ-ċentru tad-difiża ta' Inter li jinsabu viċin li jirbħu t-titlu tas-Serie A. Mourinho jrid ikun involut ħafna fid-diskussjonijiet mal-player jekk Spurs ikollhom offerta aċċettata min-Nerazzurri.